VII. SATISFACTIO HINCMARI LAUDUNENSIS.  Verba satisfactionis Hincmari Laudunensis episcopi, domno Carolo regi per Odonem episcopum missa.
Domne, ego commovi animum vestrum, quod mihi non fuerat opus, et non per infidelitatem, nec quantum intentionem mentis meae cognoscere potui, ad vestram dehonorationem: sed forte per meam incautelam vos offendi. Et quantum vos benignum habui, tantum postea offensum sensi. Et inde precor vestram mercedem, ut vester animus sit mihi placatus, et vos iterum sentiam mihi esse benignum.